ঢাকায় থাকেন গায়িকা পুতুল। বাবা-মায়ের বাড়ি ফেনী শহরে। গত কয়েক দিনে ফেনীসহ দেশের বিভিন্ন জেলায় বন্যা পরিস্থিতির অবনতি হয়েছে। এতে পুতুলদের ফেনী শহরের উকিলপাড়ার বাড়ির দোতলা পর্যন্ত পানি উঠেছে। এই বাড়িতে পুতুলের ভাই তাঁর পরিবার নিয়ে থাকতেন। পাশে বড় বোনও থাকতেন। গত দুদিনে বন্যার পানি বেড়ে যাওয়াতে পরিস্থিতির ভয়াবহ অবনতি হয়েছে। শহরের সেই বাড়িতে পানিবন্দী সবাই। গতকাল বৃহস্পতিবার থেকে ভাই-বোনের খোঁজও পাচ্ছে না পুতুল!